Wordle 6. veebruar 2022
Wordle 6. veebruaril 2022 – jagatava tulemuse näide
**Wordle** on lihtne veebipõhine sõnamäng.

Mängu eesmärk on arvata ära viietäheline sõna. Mängija pakub endapoolseid variante; mäng annab värvikoodidega infot õigesti pakutud tähtede kohta. Standardses versioonis on mängijal arvamiseks kuus võimalust ja nende ammendumisel on mäng läbi. Mängu "võitmisel" pakub Wordle võimalust oma tulemust internetis jagada ilma konkreetset sõna välja näitamata. 

Ametlikul Wordle lehel ilmub üks "salajane" sõna ööpäevas ja kõik mängijad arvavad sellel päeval ühte ja sama sõna. 

Mäng oli 2022. aasta veebruari seisuga tasuta ja avatud kõigile vabaks kasutamiseks.

Ajalugu
-------

Wordle lõi 2021. aasta jaanuaris Inglise-Ameerika kunstnik ja tarkvaraarendaja Josh Wardle iseenda perekonna jaoks. Sama aasta oktoobris avaldas ta mängu omaenda kodulehel. Wordle muutus kiiresti populaarseks, sest see oli lihtne, kena disainiga ja oma tulemust sai kergesti internetis jagada. 2022. aasta jaanuaris müüs Wardle mängu New York Times-ile umbes 20 miljoni dollari eest. Mäng on endiselt tasuta mängitav, kuid sisaldab nüüd hulganisti veebi- ehk reklaamiträkkereid.

Wordlega samal põhimõttel töötas Estoplasti tehase toodetud nuputamismäng Mõttemeister (inglise keeles Mastermind), kus tähtede ja sõnade asemel olid värvilised nupud. Sarnase põhimõttega mänge on loodud ka varem nii nuppude, pliiatsi ja paberi kui arvutiga mängimiseks.

Variandid
---------

Wordlest on loodud väga palju koopiaid ja versioone. Need kas ei piira mängukordade arvu, kasutavad mõnda teist ja temaatilist sõnade loendit või muudavad reegleid mingil muul moel. On olemas ka mitu eestikeelset varianti. Mõned näited: 

* Sõnur, Sõnuk, Sõnar Wordle (ET) – eestikeelsed variandid
* Wordle unlimited – kuitahes palju kordi järjest mängitav variant
* Absurdle – deterministlik, "mängijale vastu töötav" variant
* Sweardle ja Lewdle – rumalate inglisekeelsete sõnade põhised variandid
* Mathle ja Nerdle – matemaatiliste võrduste leidmise variandid

Wordle algne lähtekood on küll rakendusest nähtav, kuid see ei ole vaba litsentsiga ega seetõttu taaskasutatav. See-eest on loodud hulk Wordle algoritmi vaba lähtekoodiga implementatsioone, mida saab kergesti ise edasi arendada. Üks lihtne juhend on avaldatud Mother Tongue veebilehel.

Viited
------

1. ↑  ERR (1. veebruar 2022). "New York Times omandas populaarse sõnamängu Wordle". *ERR*. Vaadatud 6. veebruar 2022.
2. ↑  BBC (1. veebruar 2022). "Wordle inventor 'overwhelmed' as New York Times buys game". *BBC*. Vaadatud 6. veebruar 2022.
3. ↑  Shoshana Wodinsky (17. veebruar 2022). "Wordle Is Watching You". *Gizmodo*. Vaadatud 19. veebruar 2022.
4. ↑  Wikipedia. "Mastermind". *Wikipedia*. Vaadatud 6. veebruar 2022.
5. ↑  Rauno Villberg. "Sõnur". Vaadatud 6. veebruar 2022.
6. ↑  "Sõnuk". Vaadatud 6. veebruar 2022.
7. ↑  "Wordle (ET)". *Uudis.net*. Vaadatud 12. veebruar 2022.
8. ↑  Kiru,. "Mathle". Vaadatud 19. veebruar 2022. `{{netiviide}}`: välislink kohas ``|autor=`` (juhend)
9. ↑  "Nerdle". *brilliant.org*. Vaadatud 19. veebruar 2022.
10. ↑  Aidan Pine (25. jaanuar 2022). "How to make a Wordle clone for your language". *Mother Tongues veebileht*. Vaadatud 6. veebruar 2022.

Välislingid
-----------

* Wordle ametlik koduleht
* Sõnar, eestikeelne Wordle variant
* Sõnur, eestikeelne Wordle variant
* Sõnuk, eestikeelne Wordle variant
* Põhjalik Wordle kloonide loend